דיפ טי אם אס
42 סדרות של פולסים חשמליים למוח. ; 20 פעם. חמישה ימים בשבוע. הערב הוא מפלצת. ; אוטובוסים עירוניים. אוטובוסים בינעירוניים. ד"ר ערן. ד"ר כרמון. ד"ר חיליק. ; פרופסור גרינהאוס. ד"ר אובלר. ד"ר צודיקר. TMS. ECT. במבה. חצי במבה. ; סיגריות וינסטון. השערים נסגרים. ; 8 בערב לאן אתה בחור? שואל הבודק העייף. למיון הנני. ; למיון מיון ובדיקה. בדיקה וסריקה. סריקה והרכבה. הרכבה ופירוק. פירוק ותשאול. ; דמעה וכבוד. סערה וחושך. ילד בן ארבע. תוהה. ; עומד נשען קורס על תמרור עצור מחכה לו לאוטובוס שיגיע מבוהל. מבועת. ; היציאה מהמחלקה לעולם הרוחש בחוץ כל כך מפחידה. ; בני כמה אתם אנשים יקרים? בני כמה אתם חולפים שכמותכם? ; אני פה כבר 400 שנה שרוף מגרד את העמוד לאורכו. ; מקלף את הצבע הטרי בזעם בחימה בזוהמה הגוף חלש כל כך חלש. ; ילד בן כמה אתה? ילד ילד המוח שלך התקלקל ואף אחד לא הכין אותך לזה. ; והילד הזה רוצה לרצוח עכשיו את כל מה שחי ומחייך מסביבו. ; הם אוכלים חתיכות עוף טבועות בסירופ סויה. הם בולעים פירה בפה גדול. ; אני יושב שם על כיסא בסנטר והכיסא דוקר הרגל קופצת בלי שליטה ; השולחן מתנדנד אתם מתרחקים ממני מתרחקים רק דמויות והמולה סחרחרה. ; אני מטושטש עוד מעט אחזור לבית החולים. צבעים בלי צבע. דמויות בלי עיניים. ; אני נוזל שם נוזל ונוזל. שורף כואב אלוהים רחמים רחמים. ; הם אוהבים את התקליט שלי הם אומרים שהוא חזק. שהוא עצוב. ; שהוא נוגע פוגע רוגע משגע מתפקע. אבל אני פה. פה וזה מכאיב לי עוד יותר. ; העיניים הכי יפות בעולם לא יכולות לחדור את המעטה הסמיך שנשפך עליי. ; זה חיים זה? זה חרא מזוקק. אורגינל ישר מהתחת של השטן. ; המוזיקה אילמת המילים אילמות. ; מזרון דק לפצוע שלא זב ממנו טיפת דם ולו אחת קטנה. ששערות ראשו קצוצות במידה. ; שידיו מחוטבות שרירים משורגים שרגליו שעירות במידה ; שביטנו שטוחה מאין ספור כפיפות בטן ; ששפמו דק ומשורטט דבר לא יסגיר את המוח החולה. ; את הביולוגיה והביוכימיה והגנטיקה. ; שנסדקה סדק דק לאורכם של השנים והבקרים והילקוטים והגיטרות. הדשא הלח. ; נסדק הסדק שהפך לשבר והתנפץ בקול ביקוע וקרסה נשמתו וחושמלה ומוגנטה. ; והושקתה מליון כדורים ולוטפה ונסתרה תחת השמש וזחלה אט אט החוצה. ; ופקחה עין קטנה וזהירה והתרוממה על רגליה ועלתה בסערה השמימה ; במרכבתו של אליהו הנביא. ובשיר קטן על הרמח"ל וניבאה נבואת שווא ; וחזרה חזיונות אוויליים אבוקות של אש והילת חפצים דוממים ; מוקפים זוהר מסתורי. ; והעין מחייכת היא מסופקת עד להתפקע. ; ידו של אלוהים אוחזת בי. ; ואחרי זה הכעס הזעם הזה. והחרדה והרעידות והכל שקר כזבים ורמאויות של תעלול יקומי ושקרי. ; ועכשיו אני פה יושב באוטובוס שתקוע בפקק. ; קיבלתי חופשה ראשונה מהבית חולים לסוף שבוע רק עכשיו הצלחתי לכתוב כמה מילים את כל זה בעצם. ; בבוקר עברתי את הטיפול השביעי שלי בקסדה המגנטית הזאת בתוך מחקר ניסויי בשלוותה. ; עכשיו אני בסדר. מרוכז יותר שלו יותר מצפה יותר. בערב תגיע הזוהמה. ; אני מצפה לה חסר כוחות. הכנתי תחמושת לשעות קרב שכאלה ; ערימת קלונקסים לבנים שקניתי אצל נרקומן בתחנה המרכזית הישנה. ; 25 שקל לטיובה לקח הבן זונה אצל הרופא אני מקבל קופסא שלמה של שלושים לבנים בהרבה פחות אבל הם לא נותנים לי. ; אסור בגלל המחקר והטיפול. אני שם זין על זה. ; שיוציאו אותי מהגיהנום הארור הזה ואם לא הם אז סמים חזקים לרגעים חזקים עד יעבור זעם. ; אני בדרך למושב עכשיו. אני אנצל כל רגע ורגע של הקלה בשביל להינות מהנוף החולף. ; מהבלונדינית החמודה שיושב קרוב אלי. מהמזגן ומהחמלה ששוטפת לי את הגוף. ; נוצות של חסד ; נוצות של חסד ; נוצות של חסד ; נוצות של חסד ; חסד...; 